NewJeans

NewJeans (Сол:뉴진스`) эсвэл NJZ (Сол: 엔제이지) — 2022 онд Өмнөд Солонгост ADOR болон HYBE Labels компанийн хамтын ажиллагаагаар байгуулагдсан таван гишүүнтэй охидын хамтлаг юм. Тэдний дебют сингл болох “Attention” нь 2022 оны 7-р сарын 22-нд гарсан. Хамтлаг албан ёсоор 2022 оны 8-р сарын 1-нд “New Jeans” нэртэй анхны мини цомгоо гарган тайзанд гарсан.
 Нэрийн утга 
NewJeans хамтлагийн нэр нь англи хэлний “new genes” (шинэ үеийн гентүүд) гэдэг үгийн дуудлагын адилтгалаас үүдэлтэй бөгөөд олон утгыг илэрхийлдэг.

Нэгдүгээрт, энэ нэр нь шинэ үеийн поп хөгжмийн төлөөлөл болж, салбарт шинэ эрч хүч, шинэ уур амьсгал авчрах зорилгыг илтгэнэ.

Хоёрдугаарт, jeans (жийнс) нь өдөр тутмын хэрэглээний, үе үеийн туршид моодноос гардаггүй хувцас бөгөөд энэ санаа хамтлагийн хөгжмийн болон хэв маягийн үндэс суурь болдог. Тэдний бүтээл үргэлж орчин үеийн бөгөөд олон үеийн сонсогчдод хамааралтай байхыг зорьдог.

Мөн хамтлагийн нэр нь тэдний уран бүтээл гудамжны загвар, чөлөөт хэв маягтай нягт холбоотойг илтгэнэ. NewJeans нь залуусын сонирхолд нийцсэн хөгжмийн болон дүрслэлийн санааг санал болгох замаар тэдэнтэй ойр байхыг эрмэлздэг. Энэ өвөрмөц нэр нь тэдний уран бүтээлийн зорилгоос гадна хөгжим, моодыг нэгтгэн шинэ үеийн бэлгэдэл болох зорилгыг харуулдаг.
 Гишүүд 
 Минжи ( (Сол:김민지)
 Ханни
 Даниэл ( (Сол:모지혜)
 Хэрин (Сол:강해린) 
 Хэин (Сол:이혜인)) 
 Дебют 
NewJeans хамтлаг 2022 оны 7-р сард “Attention” хэмээх дебют синглээрээ Солонгосын поп хөгжмийн ертөнцөд хөл тавьсан. Энэ бүтээл нь тэдний өвөрмөц хэв маяг, хөгжмийн чиглэлийг харуулж, олон сонсогчдын анхаарлыг татсан. Үүний дараа тэд “Hype Boy”, “Cookie” зэрэг дуугаа гаргаж, олон улсын түвшинд алдаршсан. “Hype Boy” нь Billboard Global 200 жагсаалтад хамгийн удаан байрласан охидын хамтлагийн дуу болсон.

2023 оны 1-р сард хамтлаг “OMG” нэртэй анхны сингл цомгоо гаргасан. Энэ цомгийн “Ditto” дуу нь Billboard Hot 100 болон Их Британийн синглийн жагсаалтад орсон бөгөөд мөн Circle Digital Chart-т хамгийн удаан хугацаанд 1-р байрт бичигдсэн дуу болсон.

2023 оны 3-р сард NewJeans дебютээсээ хойш ердөө 219 хоногийн дараа Spotify дээр 1 тэрбум дамжуулалттай болж, хамгийн хурдан амжилтад хүрсэн Солонгосын уран бүтээлч болсон. 7-р сард тэд “Get Up” нэртэй хоёр дахь мини цомгоо гаргасан. Энэ цомог Circle Album Chart-ийн 2-р байрт орж, эхний долоо хоногт 1.65 сая хувь борлогдож, хамгийн өндөр борлуулалттай цомгуудын нэг болсон.

“Get Up” цомгийн гол сингл “Super Shy” нь Billboard Global 200, Billboard Hot 100, мөн Их Британийн жагсаалтад өмнөх дуунаасаа илүү өндөр амжилт гаргасан. NewJeans богино хугацаанд өөрийн өвөрмөц хэв маяг, хөгжмийн чиглэлээр К-поп ертөнцөд бэхэжсэн байр суурьтай болсон.
 Дискографи 
+Мини-альбом New JeansGet UpAttentionNew JeansHype Boy CookieSuper ShyCookieETAHurtCool with youGet upASAP
+СинглOMGDittoTell MeZeroBe who you are
 2024 он: HYBE-тэй үүссэн маргаан, “NJZ” нэр ба түр завсарлага 
2024 оны 4-р сард HYBE компани ADOR компанид дотоод аудит явуулж, тус компанийн захирал Мин Хи Жин-ийг “корпорацийн тагнуул” хийсэн хэмээн буруутгасан. Харин Мин эдгээр мэдэгдлийг няцааж, HYBE нь бусад хамтлагийн хэв маягийг NewJeans-аас хуулж байна гэж мэдэгджээ.

5-р сард шүүхийн шийдвэрийн дагуу Мин Хи Жин ажлаасаа халагдаагүй. Гэвч 8-р сард тэрээр ADORагентлагийн удирдлагаас албан ёсоор татгалзсан. HYBE түүнд NewJeans хамтлагийн продюсер хэвээр үлдэх санал тавьсан боловч Мин уг нөхцөлийг “хүлээн авах боломжгүй” хэмээн үзэж, татгалзсан байна.

Мин Хи Жин ажлаа орхисны дараа хамтлагийн гурван гишүүн шүтэн бишрэгчидтэйгээ холбогдон, сэтгэл дундуур байгаагаа илэрхийлжээ. 2024 оны 9-р сарын 11-нд NewJeans өөрсдийн YouTube сувгаар 27 минутын урттай бичлэг нийтэлж, HYBE компанийг “сөрөг ажлын орчин бүрдүүлсэн” гэж буруутган, Мин Хи Жин-ийг буцаан томилохыг шаардав. Мөн тэд, хэрвээ 9-р сарын 25-ны дотор шийдвэр гарахгүй бол цаашид арга хэмжээ авна гэж анхааруулсан.

HYBE хамтлагийн шаардлагыг няцаасан ч, Мин Хи Жин-ийг ADOR компанийн дотоод захирал болон NewJeans-ийн продюсероор буцаан томилох боломжийг санал болгосон. Гэсэн хэдий ч уг саналыг хамтлаг хүлээн авах эсэх нь одоогоор тодорхойгүй байна. Хэрэв NewJeans эдгээр нөхцөлийг зөвшөөрөхгүй бол гэрээг цуцлах асуудал үүсэж, шүүхийн маргаанд хүрч болзошгүй. Зарим мэдээллээр, гэрээг нэг талын шийдвэрээр цуцлах тохиолдолд 300 тэрбум вон (ойролцоогоор 170 сая фунт стерлинг)-ы торгууль ногдох магадлалтай гэж үзэж байна.

Энэ явдал К-поп салбарт тун ховор тохиолдол гэж үнэлэгдэж, уран бүтээлчид продюсерийн компанидаа ил тод эсэргүүцэл үзүүлсэн нь олон нийтийн анхаарлыг ихээр татсан. NewJeans хамтлагийн ирээдүй одоогоор тодорхойгүй байгаа бөгөөд тэд 2029 он хүртэл HYBE-тэй гэрээтэй ч, одоогийн нөхцөлд ажиллахыг хүсэхгүй байгаагаа илэрхийлжээ.

 Гаднын холбоосууд